Szeptemberre alkalmazottak nélkül marad egy húsz éve működő soproni vállalkozás. A cégvezető képtelen versenyezni az osztrák bérekkel, így minden dolgozója a sógoroknál vállalt munkát.

Az utolsó két alkalmazottja a felmondását tölti, szeptemberre egyedül marad Löffler István, aki húsz éve foglalkozik Sopronban klímaszereléssel.

„Két hónapja folyamatosan hirdetem az üres állásokat, de nincs jelentkező. Sajnos az elmúlt években olyan alkalmazottam is felmondott, aki majd egy évtizede dolgozott nálunk; az osztrák bérekkel nem lehet versenyezni” - mondta a Kisalföldnek a vállalkozó, aki jó esetben 200 ezer forintot tud fizetni alkalmazottjainak, miközben Ausztriában 1200-1300 eurót (370-400 ezer forint) is megkereshetnek.

A teljes cikket itt találja: Kisalfold.hu.